నథాలియా కౌర్

నథాలియా పిన్‌హీరో ఫెలిపే మార్టిన్స్ (ఆంగ్లం: Nathalia Pinheiro Felipe Martins; జననం 1990 ఆగస్టు 15), వృత్తిపరంగా నథాలియా కౌర్ అని పిలుస్తారు, ఒక బ్రెజిలియన్ మోడల్, నటి, ఆమె భారతీయ సినిమాలలో నటిస్తుంది. ఆమె టెలివిజన్‌ లో వివిధ కార్యక్రమాలలో కనిపించడంతో పాటు ఒపెరా సింగర్ కూడా.

 ప్రారంభ జీవితం 
నథాలియా కౌర్ బ్రెజిల్‌లోని రియో ​​డి జనీరోలో నథాలియా పిన్‌హీరో ఫెలిపే మార్టిన్స్‌గా జన్మించింది. ఆమె తల్లి పోర్చుగీస్ చెందినది. కాగా, తండ్రి భారతీయ పంజాబీ. ఆమె కుటుంబం నుండి గ్లామర్ పరిశ్రమలోకి ప్రవేశించిన మొదటి వ్యక్తి. ఆమె 14 సంవత్సరాల వయస్సులో మోడల్‌గా కెరీర్ మొదలుపెట్టింది. అప్పటి నుండి ఆమె టెలివిజన్ రంగంలో అనేక వాణిజ్య ప్రకటనలతో పాటు పత్రికలలో ప్రకటనలు కూడా చేసింది.

 కెరీర్ 
నథాలియా కౌర్ బ్రెజిల్, ఇతర దేశాలలో మోడల్‌గా చేస్తూ భారతదేశం చేరుకుంది. అక్కడ ఆమె 2012లో కింగ్‌ఫిషర్ క్యాలెండర్ మోడల్ హంట్‌ను గెలుచుకుంది. ఆమె దేశవ్యాప్తంగా పాల్గొన్న 15 మంది మోడల్‌లను ఓడించి టైటిల్‌ను సాధించింది. ఆ సంవత్సరం కింగ్‌ఫిషర్ స్విమ్‌సూట్ క్యాలెండర్‌లో మెరిసింది.

ఇంద్రజిత్ లంకేష్ దర్శకత్వం వహించిన కన్నడ చిత్రం దేవ్ సన్ ఆఫ్ ముద్దె గౌడ (2012)లో ఆమె తన సినీ రంగ ప్రవేశం చేసింది. దాని విడుదలకు ముందు రామ్ గోపాల్ వర్మ హిందీ చిత్రం డిపార్ట్‌మెంట్‌లో ఐటెమ్ సాంగ్ చేసింది. 2015లో, ఆమె కలర్స్ టీవీ స్టంట్ షో ఫియర్ ఫ్యాక్టర్: ఖత్రోన్ కే ఖిలాడీ 6లో పాల్గొంది. ఏడు వారాల పాటు కొనసాగిన ఆమె షో నుండి తొలగించబడిన ఐదవ పోటీదారు.

 మోడల్ 
ఆమె మిస్ ముండో ఎస్పిరిటో శాంటో 2015, మిస్ బ్రెజిల్ వరల్డ్ 2015 (మిస్ ముండో బ్రెజిల్) పోటీలలో పాల్గొంది, అక్కడ ఆమె టాప్ 10లో నిలిచింది. ఆ తరువాత, ఆమె మిస్ రియో ​​డి జనీరో బీ ఎమోషన్ 2015, మిస్ బ్రెజిల్ 2015లలో పాల్గొంది, అక్కడ ఆమె టాప్ 15లో నిలిచింది.

 ఫిల్మోగ్రఫీ 
 సినిమాలు 
సంవత్సరంసినిమాభాషపాత్రనోట్స్2012దేవ్ సన్ ఆఫ్ ముద్దెగౌడకన్నడఅరంగేట్రం; ఐటమ్ సాంగ్2012డిపార్ట్మెంట్హిందీడన్ డన్ చీనీ ఐటమ్ సాంగ్ 2013కమాండో-ఎ వన్ మ్యాన్ ఆర్మీహిందీస్పెషల్ అప్పియరెన్స్2013దళం / కూట్టంతెలుగు / తమిళంస్పెషల్ అప్పియరెన్స్2013భాయ్తెలుగుస్పెషల్ అప్పియరెన్స్2013పోటుగాడుతెలుగు2016రాకీ హ్యాండ్సమ్హిందీఅన్నా2017జిస్మ్ 3హిందీ 2020గన్స్ ఆఫ్ బనారస్ హిందీహేమ

 మూలాలు 
వర్గం:1990 జననాలు
వర్గం:బ్రెజిలియన్ మహిళా మోడల్స్
వర్గం:బ్రెజిలియన్ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:బ్రెజిలియన్ నటీమణులు
వర్గం:భారత గేమ్ షోలలో పోటీదారులు
వర్గం:భారతీయ రియాలిటీ టెలివిజన్ సిరీస్‌లో పాల్గొనేవారు